
		RAPORT  DE SPECIALITATE
[bookmark: _Hlk62380056][bookmark: _Hlk62369848]privind aprobarea proiectului ,,Dotarea unitătilor de învățământ preuniversitar de stat, cu personalitate juridică din Municipiul Timisoara  cu echipamente IT necesare desfășurării  în condiții de prevenție a activităților didactice în contextul riscului de infecție cu SARS-CoV-2’’,  COD SMIS 147407, a cheltuielilor legate de proiect, atât a valorii totale a proiectului, cât și a cofinanțării proprii si a Acordului de parteneriat între UAT Municipiul Timişoara si unitatile de invatamant preuniversitar partenere


Municipiul Timişoara, prin Direcţia Dezvoltare în colaborare cu 33 unități de  învățământ preuniversitar de stat (partenere in proiect), intenționează depunerea spre finanţare a proiectului ,, Dotarea unitătilor de învățământ preuniversitar de stat, cu personalitate juridică din Municipiul Timisoara  cu echipamente IT necesare desfășurării  în condiții de prevenție a activităților didactice în contextul riscului de infecție cu SARS-CoV-2’’,  COD SMIS 147407, în cadrul Programului Operaţional Competitivitate.

Obiectivul general al proiectului il reprezintă dotarea a 33 unităţi de învaţământ preuniversitar de stat din Municipiul Timisoara cu echipamente/dispozitive electronice, astfel încât orele de pregătire din timpul activităţilor didactice să se poată desfăşura on-line, pentru a evita contactul direct al elevilor cu profesorii şi cu ceilalţi elevi, precum şi pentru a preveni riscul de infectare cu coronavirusul SARS-CoV-2, fapt care ar pune în pericol desfăşurarea în condiţii normale a tuturor activităţilor didactice necesare procesului de învăţământ. Facilitarea desfasurarii activitatilor didactice incepand cu anul scolar 2020-2021 la nivelul unitatilor de invatamant preuniversitar (parteneri in proiect), prin dotarea acestora cu infrastructura IT necesara pentru desfasurarea în bune condiţii a procesului educaţional atât pentru elevi, cât şi pentru cadrele didactice în contextul crizei create de coronavirusul SARS-CoV-2.

Cele 33 de unități de învatamant preuniversitar sunt prevazute in Anexa 1 (Acordul de parteneriat), care face parte integrantă din documentația aferenta proiectului de hotarare de consiliu local.

[bookmark: _Hlk501100352]Conform Ghidului Solicitantului, in cadrul Programului Operational Competitivitate, Axa prioritară 2 - Tehnologia Informaţiei şi Comunicaţiilor (TIC) pentru o economie digitală competitive, Acţiunea 2.3.3 – Îmbunătățirea conținutului digital și a infrastructurii TIC sistemice în domeniul e-educație, e-incluziune, e-sănătate și e-cultură – SECŢIUNEA E-EDUCAŢIE, Apelul de proiecte nr.2:
- sunt eligibile cheltuieli aferente echipamente/dispozitive electronice, efectuate începând cu data de 1 august 2020;
-solicitanții eligibili sunt: 
,,a) unitățile de învățământ preuniversitar* de stat care desfășoară activități didactice pentru elevi, cu condiția ca acestea să aibă personalitate juridică pentru încheierea de contracte de achiziție publică în condițiile legii;
b) autoritățile publice locale pentru unitățile de învățământ preuniversitar de stat de pe raza unității administrativ-teritoriale care desfășoară activități didactice destinate elevilor;
c) parteneriatul dintre beneficiarii prevăzuți la lit. a) și b);’’
-,,Rata de cofinanțare:
Ajutorul se acordă solicitantului/partenerului sub formă de finanţare nerambursabilă:
(...)- pentru solicitanții de la punctul 1.5 Solicitanți eligibili, litera c), valoarea finanțării  nerambursabile este de 100% sau 98% din cheltuielile eligibile, în funcție de statutul liderului de proiect, 100% dacă liderul este unitate de învățământ preuniversitar de stat, 98% dacă liderul este autoritate publică locală.’’

Valoarea totală a proiectului este de 18.982.271,82 lei lei inclusiv TVA, din care cofinantarea proprie (2%) este in suma totala de 379.645,44 lei . 
Valoarea totala a proiectului (inclusiv TVA) se compune din:
[bookmark: _Hlk62372008]-valoare echipamente/dispozitive electronice necesare desfăşurării activităţii didactice în mediul on-line achizitionate de către școlile partenere după data de 01.08.2020 până la 31.12.2020:_ 2.051.924,82 lei (inclusiv TVA), conform anexe la decizia de aprobare a proiectului transmise de scolile partenere in proiect.
-valoare echipamente/dispozitive electronice necesare desfăşurării activităţii didactice în mediul on-line care vor fi achizitionate după semnarea contractului de finanţare: 16.917.697,30 lei (inclusiv TVA) conform centralizator nr.1;
-cheltuieli de informare si publicitate aferente proiectului: 12.649,70 lei (inclusiv TVA).


Având în vedere cele de mai sus apreciem că proiectul de hotărâre privind aprobarea proiectului ,, Dotarea unitătilor de învățământ preuniversitar de stat, cu personalitate juridică din Municipiul Timisoara  cu echipamente IT necesare desfășurării  în condiții de prevenție a activităților didactice în contextul riscului de infecție cu SARS-CoV-2’’,  COD SMIS 147407, a cheltuielilor legate de proiect, atât a valorii totale a proiectului, cât și a cofinanțării proprii si a Acordului de parteneriat între UAT Municipiul Timişoara si unitatile de invatamant preuniversitar partenere, îndeplinește condițiile tehnice pentru a fi supus dezbaterii și aprobării plenului consiliului local.

